b'\n_START_ARTICLE_\nFehmi Agani\n_START_PARAGRAPH_\nFehmi Agani (\xc4\x90akovica, 1932. \xe2\x80\x93 Pri\xc5\xa1tina, 1999.), bio je kosovski albanski novinar, filozof, sociolog, politi\xc4\x8dar, profesor pri\xc5\xa1tinskog sveu\xc4\x8dili\xc5\xa1ta i akademik Kosovske akademije znanosti i umjetnosti.\n_START_SECTION_\n\xc5\xbdivotopis\n_START_PARAGRAPH_\nRodio se 1932. u \xc4\x90akovici. Studirao je na beogradskom sveu\xc4\x8dili\xc5\xa1tu. Diplomirao na Grupi za filozofiju i sociologiju 1959. i magistrirao 1965. godine. Doktorirao je sociologiju na Sveu\xc4\x8dili\xc5\xa1tu u Pri\xc5\xa1tini 1973. godine. Bio je novinar Rilindje. Potom je bio asistent i profesor sociologije na Filozofskom fakultetu u Pri\xc5\xa1tini. Jedno je vrijeme predavao i na nastavi na srpskom jeziku. Bio je direktor Albanolo\xc5\xa1kog instituta u Pri\xc5\xa1tini._NEWLINE_Od osnivanja \xc4\x8dlanom je Demokratskog saveza Kosova Ibrahima Rugove kojemu je bio potpredsjednikom. Jedan je od glavnih stratega osamostaljenja Republike Kosova na \xc4\x8demu je po nekima radio jo\xc5\xa1 \xc5\xa1ezdesetih godina 20. stolje\xc4\x87a._NEWLINE_Ubila ga je srpska policija 6. svibnja 1999. godine, za vrijeme NATO-va bombardiranja SRJ. Oteli su ga iz vlaka koji se je vra\xc4\x87ao s makedonske granice. Nakon otmice, ubrzo je ubijen. Srbijanske su vlasti po oprobanom receptu optu\xc5\xbeivale svoje protivnike, OVK da je ubio Aganija._NEWLINE_6. svibnja 2004. progla\xc5\xa1en je za Heroja Kosova (Urdhri Hero i Kosov\xc3\xabs).'